stanford-oval/wikipedia huggingface dataset:
מורה
סוגי מורים > אנשי הוראה מחוץ לבית הספר

ישנם מספר אנשי מקצוע אשר עוסקים בהוראה מחוץ למוסדות בתי הספר. ברוב המקרים אנשים אלו לא עברו תהליך הכשרה פורמלי להוראה, כך שאין בידם תעודת הוראה מטעם משרד החינוך. עם זאת, פעמים רבות נהוג להתייחס אליהם כמורים בלשון הדיבור.
מורה פרטי - מדריך או מורה אשר מלמד נושא לימודי מסוים לתלמיד יחיד או לקבוצה קטנה של תלמידים במתכונת אשר נקראת שיעור פרטי. ישנם סוגים רבים של מורים פרטיים ברמות התמחות שונות. פעמים רבות תלמידים או סטודנטים בוגרים המצטיינים בנושא מסוים יעבירו שיעורים פרטיים לתלמידים צעירים או מתקשים יותר בעבור שכר. כמו כן, מורים מוסמכים ממערכת החינוך הפורמלית מלמדים באופן פרטי כהשלמת הכנסה.
מרצה - אדם המעביר ידע בעזרת לימוד פרונטלי אל מול קהל מאזינים. על פי רוב לא נדרשת מהמרצים הכשרה פורמלית בהוראה, אך עליהם להיות בעלי תואר אקדמי מתקדם בתחום רלוונטי. על פי רוב על המרצה להיות בעל הכשרה של דוקטור.
מורה רוחני - אדם בעל יכולות הוראה, הנבחן ביושרו, צניעותו ובעיקר בדוגמה האישית של צורת חייו. תפקידו המרכזי להביא את תלמידיו אל הדרך שתוביל למיצוי יעודם האישי, ללוותם ולהדריכם כך שיגיעו בסופו של דבר לרמתו הרוחנית של מורם או אף מעבר לכך.
כישורים נדרשים

על המורה למצוא דרך ללמד את תלמידיו באופן התואם לדרך שבה הם לומדים.
על פי התאוריות החינוכיות, כישורים נדרשים למורה הם: שיקול דעת, הכרת תוכנית הלימודים והיכולת לפרק אותה לפי מטרותיה, היכרות עם התלמיד, יכולת אנליזה, הכרת חומרי הלמידה והתאמתם ללומדים, מעקב אחר הלומדים והישגיהם, יכולת בקרה על מנת לוודא שהלומדים עושים את הנדרש מהם.
לרמה המקצועית של המורה ישנה השפעה על יכולת הלמידה של תלמידיו. מורה טוב עשוי לגרום לתלמיד להרגיש שהוא חכם, שכן הוא לומד אצלו בקלות; בניגוד לכך, אצל מורה שמתקשה ללמד עשוי התלמיד לחוש פחות מוכשר ופחות חכם, משום שהוא נזקק להסברים ארוכים ומייגעים, ובעקבות זאת ההתקדמות שלו היא איטית. בנוסף, למידה נעשית ביעילות רבה יותר כאשר היא באה מתוך הנאה, לכן חשובה יכולת העברת התכנים הלימודיים בצורה נעימה ומעניינת עבור התלמידים.
כישורים נדרשים > התאמה אישית בכיתה הטרוגנית

במסגרת תפקידו בכיתה המורה נדרש להתמודד עם מגוון בעיות של תלמידים מסוגים שונים. כמו כן, למורה בחינוך הרגיל תפקיד מכריע בשילוב תלמידים עם צרכים מיוחדים בכיתתו.
על המורה בכיתה הטרוגנית ליצור מדרג של אתגרים לימודיים אשר יתאימו לתלמידים ברמות שונות.
כמו כן, במהלך השיעור יש להציג לתלמידים משימות מגוונות, אשר יעוררו עניין ויתרמו למוטיבציה. השימוש במשימות מגוונות פונה לאינטליגנציות מרובות ומאפשר התאמה גמישה יותר של מהלך השיעור לתלמידים בעלי סגנונות למידה ותחומי חוזק שונים.
מכאן שישנה חשיבות רבה להעניק לפרחי הוראה ידע וכלים מתאימים להתמודדות עם אוכלוסייה בעלת צרכים מיוחדים, כבר בשלב ההכשרה.
כישורים נדרשים > ידע טכנולוגי

הטכנולוגיה היא כלי רב עוצמה שיכול לתרום רבות תהליכי חינוך והוראה.
עם זאת, גם בעידן המחשבים הפדגוגיה היא עדיין לב התהליך החינוכי, כאשר המורים עומדים במרכז תהליך ההוראה והתלמידים במרכז תהליך הלמידה. יכולת דיגיטלית היא מיומנות חיונית ובסיסית למורים. התלמידים זקוקים למורים מיומנים שמכירים את הכלים הטכנולוגים העומדים לרשותם, יודעים להשתמש בהם ולשלב אותם בצורה יעילה בתהליך ההוראה.
כדי ששילוב הטכנולוגיה בהוראה יהיה אפקטיבי, יש להדגיש במהלך הכשרת המורים כיצד ומתי ניתן לשלב אותה לצורך הגשמת מטרות ספציפיות. יש להציג בפני המורים מגוון של דרכים וכלים, כך שהיישום יהיה פדגוגי ולא טכני. על ההכשרה לתת דגש לכלים פשוטים לביצוע, אשר ניתן לשלבם בשיעור ללא צורך בהכנות מורכבות מדי.
כישורים נדרשים > הימנעות משחיקה

הוראה החוזרת על עצמה יוצרת שגרה יומית העלולה לבוא לידי ביטוי בשיעור חדגוני, שאינו יצירתי או חווייתי. מצב זה עלול להוביל לשחיקה של המורה לאורך זמן.
אחת הדרכים למנוע שחיקה היא על ידי רענון הפעילויות, גיוון בתכנים ובאמצעי הוראה, גמישות ופתיחות להצעות ולרעיונות של התלמידים. בדרך זו ניתן לשפר את איכות השיעור ולהשפיע לטובה הן על המורה והן על התלמידים.
המורים בישראל

בישראל נשים מהוות את עיקר העוסקים בהוראה בבתי הספר, ומספר המורים הגברים מהווה רק כ-25% מכלל המורים. מעמדו ושכרו של המורה בישראל נמוכים בהשוואה לאקדמאים אחרים ובהשוואה למורים אחרים במערב. הביקוש למקצוע ההוראה נמוך ממקצועות אחרים, אך בתקופות מסוימות נרשמת עלייה במספר האקדמאים הפונים להסבה לתחום.
הכשרת מורים לבית הספר היסודי נעשית במסגרת מכללה להכשרת מורים. הכשרת מורים לחטיבת הביניים ולבית ספר תיכון נעשית בעיקר באוניברסיטה בשני שלבים: בשלב הראשון יש להשלים תואר ראשון כלשהו, ובשלב השני יש לרכוש תעודת הוראה בתחום ההתמחות הרלוונטי.
הארגונים המאגדים את המורים בישראל הם הסתדרות המורים בישראל וארגון המורים, אך כ-27,000 מורים מועסקים כעובדי קבלן.
המורים בישראל > ארגון המורים

ארגון המורים ובשמו המלא: ארגון המורים בבתי הספר העל-יסודיים בסמינרים ובמכללות,
הוא איגוד מקצועי, המייצג מורים במערכת החינוך העל-יסודית בישראל.
המורים בישראל > הסתדרות המורים

הסתדרות המורים היא ארגון יציג של מורים וגננות במדינת ישראל.
הסתדרות המורים היא האיגוד המקצועי הוותיק ביותר בישראל. ההסתדרות הוקמה בשנת 1903 (תרס"ג), במסגרת אספה שהתקיימה בזכרון יעקב בשם "הכנסייה הארצישראלית".
המורים בישראל > מורי קבלן

החל מסוף שנות התשעים מועסקים עובדי קבלן כמורים במערכת החינוך, עקב תהליכי הפרטה בישראל ובמשרד החינוך. בישראל כיום מועסקים מעל ל-27,000 מורים בתנאים של עובדי קבלן, חלקם מועסקים על ידי מועצות מקומיות והשאר ברשתות חינוך שונות. יושב ראש ועדת החינוך, התרבות והספורט של הכנסת, יעקב מרגי, קרא למשרד החינוך לקלוט את כל מורי הקבלן במערכת החינוך כעובדי מדינה.
מורי הקבלן מופלים לרעה בשכרם ובתנאיהם, נותרים מובטלים בחופשות, עובדים תחת איום פיטורים לעיתים מזומנות, וסובלים מהיעדר ביטחון תעסוקתי.
המורה בהלכה

בעל השולחן ערוך כתב על האחריות הגדולה המוטלת על המורים בישראל ועל כך שעל מורה המתרשל בתפקידו נאמר: "אָרוּר עֹשֶׂה מְלֶאכֶת ה’ רְמִיָּה" ולכן על ישראל למנות מורים יראי שמים המוכשרים בלימודם. בנוסף, אם לא מצאו הציבור מורה שהוא גם מהיר וגם דייקן, לדעת השולחן ערוך יש להעדיף את המורה האיטי והדייקן על פני המהיר שאינו מדייק.
ועוד הוסיף הרמ"א שהמורה צריך להתאמץ בעבודתו ולהשגיח על בריאותו. ובגלל שתפקידו חשוב כל כך עליו לא ללכת לישון מאוחר כדי שלא יהיה עייף כשהוא צריך ללמד, ועליו להקפיד לאכול מסודר כדי שלא יהיה עייף או חלש ויוכל ללמד היטב. ואם הוא לא מקפיד על זה או שהוא מסגף את גופו ובעקבות זה הוא לא מלמד כראוי, הציבור צריך לפטר אותו ולמצוא מורה אחר.
בהמשך לכך, בפניני הלכה כותב הרב אליעזר מלמד כי כאשר מצווה התורה בנוגע לשמחת החג "וְשָׂמַחְתָּ בְּחַגֶּךָ… וְהַלֵּוִי וְהַגֵּר וְהַיָּתוֹם וְהָאַלְמָנָה אֲשֶׁר בִּשְׁעָרֶיךָ"(דברים, ט"ז, י"ד) כוונת התורה ב"לויים" אלו תלמידי החכמים והמורים שתפקידם ללמד ולחנך את ילדי ישראל, ולכן יש מצווה מפורשת לשמח אותם בחגי ישראל.
ראו גם

מורה חיילת
יום המורים העולמי
"אופק חדש"
הפורום הגדול למורים וגננות
לקריאה נוספת

"מחנך אחר"- ד"ר יעל דיין משוחחת עם גדעון לוין, הוצאת דיונון, אוניברסיטת תל אביב, 2004
עריכה ד"ר יהודית שטיימן, "לחנך לפנאי"- ד"ר אשר משיח, קורין ספקטור ואורלי רונן, מכון מופ"ת בית ספר למחקר ופיתוח תוכניות בהכשרת עובדי החינוך והוראה במכללות, 2001
עריכה ד"ר יהודית שטיימן, "חינוך כיתה"- ד"ר שלמה צדקיהו, נורית עילם, ד"ר שרגא פישרמן, חבצלת רונן, מכון מופ"ת, תמה- תאוריה ומעשה בהכשרת מורים, 2008
עריכה ד"ר יהודית שטיימן, "נע ללמוד"- רחל שגב-טל, רינת גלילי, מכון מופ"ת, תל אביב, תמה- תאוריה ומעשה בהכשרת מורים, 2010
המורה בהלכה בפניני הלכה מהרב אליעזר מלמד
מיראלם פיאניץ'

מיראלם פיאניץ' (בבוסנית: Miralem Pjanić; נולד ב-2 באפריל 1990) הוא כדורגלן בוסני המשחק בעמדת הקשר בצסק"א מוסקבה מליגת העל הרוסית ובנבחרת בוסניה והרצגובינה.
קריירה

בעקבות מלחמת יוגוסלביה היגרו הוריו של פיאניץ' ללוקסמבורג, בה הוא גדל והתחנך והתחיל בה את דרכו בכדורגל. בגיל 14 עבר למועדון הכדורגל הצרפתי מץ, ובעונת 2007/2008 צורף לסגל הקבוצה הבוגרת. לאחר אותה עונה עבר לקבוצת אולימפיק ליון. בתחילה הוא לא זכה להזדמנויות רבות בהרכב הראשון, אך מעמדו השתפר לאחר עזיבת ז'וניניו. הוא הבקיע את שערו הראשון במשחק הפלייאוף על ההעפלה לליגת האלופות מול אנדרלכט. הוא המשיך והבקיע שלושה שערים בליגת האלופות באותה עונה. בעונת 2009/2010 הבקיע 11 שערים ובישל 10 נוספים, וסייע לליון לסיים במקום השני בליגת העל הצרפתית ולהעפיל עד חצי גמר ליגת האלופות.
כשהתגורר בלוקסמבורג הוא זומן לסגל נבחרת הנוער שלה. בשנת 2006 נכלל בסגל הנבחרת לקראת יורו הנערים, שנערך בלוקסמבורג. בטורניר זה הבקיע ארבעה שערים בתיקו 5-5 מול הנבחרת של בלגיה. ב-2007, לאחר שקיבל אזרחות בוסנית, זומן פיאניץ' לסגל נבחרת בוסניה והרצגובינה עד גיל 21. ב-20 באוגוסט 2008 ערך את הופעת הבכורה שלו בנבחרת הבוגרת. הוא היה חלק מסגל הנבחרת שהגיע עד פלייאוף ההעפלה למונדיאל 2010, בו הודחה בוסניה והרצגובינה על ידי פורטוגל. ב-3 במרץ 2010 הבקיע את שער הבכורה בנבחרת, בניצחון 1–2 על גאנה.
באוגוסט 2011 עבר פיאניץ' לרומא האיטלקית תמורת 11 מיליון אירו, וקיבל את חולצה מספר 15.
ב-13 ביוני 2016 חתם פיאניץ' ביובנטוס לחמש שנים עבור 32 מיליון אירו.
ב-29 ביוני 2020 חתם פיאניץ' בברצלונה לארבע שנים, במסגרת עסקה בה הועבר ארתור מלו ליובנטוס, כאשר ברצלונה קיבלה תמורתו 12 מיליון אירו נוספים. בספטמבר 2020 בוצע המעבר באופן רשמי.
ב-2 באוגוסט 2021 הושאל פיאניץ' לעונה אחת לבשיקטש המשחקת בליגת העל הטורקית.
ב-7 בספטמבר 2022 חתם בא-שארג'ה מאיחוד האמירויות הערביות.
בספטמבר 2024 חתם בצסק"א מוסקבה מליגת העל הרוסית.
תארים

אליפות איטליה (4): 2016/2017, 2017/2018, 2018/2019, 2019/2020
קופה איטליה (2): 2016/2017, 2017/2018
הסופר קאפ האיטלקי: 2018
גביע המלך הספרדי: 2020/2021
סטטיסטיקות

נכון ל-2019
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | בגביע הליגה> הופעות | בגביע הליגה> שערים | באירופה> הופעות | באירופה> שערים | אחר> הופעות | אחר> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007/2008 | מץ | צרפתליגת העל הצרפתית | 32 | 4 | 4 | 1 | 2 | 0 | – | – | – | – | 38 | 5 |
| 2008/2009 | אולימפיק ליון | צרפתליגת העל הצרפתית | 20 | 0 | 2 | 0 | 0 | 0 | 1 | 0 | 1 | 0 | 24 | 0 |
| 2009/2010 | אולימפיק ליון | צרפתליגת העל הצרפתית | 37 | 6 | 0 | 0 | 2 | 0 | 14 | 5 | – | – | 53 | 11 |
| 2010/2011 | אולימפיק ליון | צרפתליגת העל הצרפתית | 30 | 3 | 0 | 0 | 1 | 0 | 8 | 1 | – | – | 39 | 4 |
| 2011/2012 | אולימפיק ליון | צרפתליגת העל הצרפתית | 3 | 1 | 0 | 0 | 0 | 0 | 2 | 0 | – | – | 5 | 1 |
| סך הכול | סך הכול | סך הכול | 90 | 10 | 2 | 0 | 3 | 0 | 25 | 6 | 1 | 0 | 121 | 16 |
| 2011/2012 | רומא | איטליהסרייה א' | 30 | 3 | 1 | 0 | – | – | – | – | – | – | 31 | 3 |
| 2012/2013 | רומא | איטליהסרייה א' | 27 | 3 | 2 | 1 | – | – | – | – | – | – | 29 | 4 |
| 2013/2014 | רומא | איטליהסרייה א' | 35 | 6 | 3 | 0 | – | – | – | – | – | – | 38 | 6 |
| 2014/2015 | רומא | איטליהסרייה א' | 34 | 5 | 2 | 0 | – | – | 10 | 0 | – | – | 46 | 5 |
| 2015/2016 | רומא | איטליהסרייה א' | 33 | 10 | 1 | 0 | – | – | 7 | 2 | – | – | 41 | 12 |
| סך הכול | סך הכול | סך הכול | 159 | 27 | 9 | 1 | – | – | 17 | 2 | – | – | 185 | 30 |
| 2016/2017 | יובנטוס | איטליהסרייה א' | 30 | 5 | 4 | 2 | – | – | 12 | 1 | 1 | 0 | 47 | 8 |
| 2017/2018 | יובנטוס | איטליהסרייה א' | 31 | 5 | 4 | 1 | – | – | 8 | 1 | 1 | 0 | 44 | 7 |
| 2018/2019 | יובנטוס | איטליהסרייה א' | 31 | 2 | 2 | 0 | – | – | 10 | 2 | 1 | 0 | 44 | 4 |
| סך הכול | סך הכול | סך הכול | 92 | 12 | 10 | 3 | – | – | 30 | 4 | 3 | 0 | 135 | 19 |
| סך הכול קריירה | סך הכול קריירה | סך הכול קריירה | 373 | 53 | 25 | 5 | 5 | 0 | 72 | 12 | 4 | 0 | 479 | 70 |
סטטיסטיקות > נבחרת לאומית

| נבחרת בוסניה והרצגובינה> שנה | נבחרת בוסניה והרצגובינה> הופעות | נבחרת בוסניה והרצגובינה> שערים |
| --- | --- | --- |
| 2008 | 4 | 0 |
| 2009 | 9 | 0 |
| 2010 | 8 | 3 |
| 2011 | 9 | 1 |
| 2012 | 8 | 2 |
| 2013 | 8 | 2 |
| 2014 | 10 | 1 |
| 2015 | 9 | 0 |
| 2016 | 7 | 3 |
| 2017 | 3 | 0 |
| 2018 | 8 | 0 |
| 2019 | 8 | 3 |
| 2020 | 6 | 0 |
2021: 1
| סה"כ | 99 | 16 |
הערות שוליים

↑  עוזי דן,'"`UNIQ--nowiki-0000000F-QINU`"'נחתמה הסאגה: יובנטוס רכשה את ארתור מברצלונה תמורת פיאניץ' ועוד 12 מיליון יורו, באתר הארץ, 29 ביוני 2020
↑  מערכת ONE, רשמית: מיראלם פיאניץ' עבר בהשאלה לבשיקטאש, באתר ONE, ‏3 בספטמבר 2021
↑  עם הומאז' לפרסומת, גלימה וסוס: סרטון הוולקאם של כוכב יובנטוס לשעבר ברוסיה, באתר ynet, 26 בספטמבר 2024
| נבחרת בוסניה והרצגובינה – מונדיאל 2014 |
| --- | --- | --- |
|  1 בגוביץ' •  2 ורשאייביץ' •  3 ביצ'אקצ'יץ' •  4 ספאהיץ' •  5 קולאזינאץ' •  6 וראנייש •  7 בשיץ' •  8 פיאניץ' •  9 איבישביץ' •  10 מיסימוביץ' •   11 דז'קו •  12 פייזיץ' • 13 מוידז'ה •  14 ט. סושיץ' • 15 שוניץ' • 16 לוליץ' • 17 איבריצ'יץ' • 18 מדוניאנין • 19 ויסצ'ה • 20 האירוביץ' • 21 האדזיץ' • 22 אבדוקיץ' • 23 סליהוביץ' • מאמן: ס. סושיץ' |  1 בגוביץ' •  2 ורשאייביץ' •  3 ביצ'אקצ'יץ' •  4 ספאהיץ' •  5 קולאזינאץ' •  6 וראנייש •  7 בשיץ' •  8 פיאניץ' •  9 איבישביץ' •  10 מיסימוביץ' •   11 דז'קו •  12 פייזיץ' • 13 מוידז'ה •  14 ט. סושיץ' • 15 שוניץ' • 16 לוליץ' • 17 איבריצ'יץ' • 18 מדוניאנין • 19 ויסצ'ה • 20 האירוביץ' • 21 האדזיץ' • 22 אבדוקיץ' • 23 סליהוביץ' • מאמן: ס. סושיץ' | בוסניה והרצגובינה |
לצבי יש בעיה

| --- | --- |

 שיר הנושא:  "לצבי יש בעיה", מילים: יוסי בכר, לחן: מרטין מוסקוביץ', שירה ועיבוד: גל תורן
 סוגה:  קומדיה מוקומנטריה
 יוצרים:  אורי גרוס צביקה הדר יואב צפיר טמירה ירדני
 כותבים:  אורי גרוס
 בימוי:  עודד דוידוף
 שחקנים:  צביקה הדר, שיפי אלוני, גל תורן, קרן צור, גאיה גור אריה, רינה פדווה, דניאל גרנט, נרי ליבנה, נאיה פדרמן, גל שלהב אהרונוביץ', דניאל שובה
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  18 (נכון לסיום העונה השנייה)
 הפקה
 מפיק:  ורד סמין שס
 מפיקים בפועל:  טמירה ירדני צביקה הדר
 חברת הפקה:  טדי הפקות
 עורכים:  אורן נבות, ברק קמפינסקי, דנה ירדני ליכטר, ניר נחום, סרחיו ליברמן
 צלמים:  שי גולדמן
 מוזיקה:  טל ירדני
 אורך פרק:  24–26 דקות
 שידור
 רשת שידור:  ערוץ 2, רשת (עונה 1)   ערוץ 13 (עונה 2 ואילך)
 תקופת שידור מקורית:  14 בדצמבר 2016 – 5 במרץ 2019
 קישורים חיצוניים
 http://reshet.tv/entertainment/zvi-has-a-problem/
לצבי יש בעיה היא סדרת טלוויזיה ישראלית, קומית מוקומנטרית בכיכובם של צביקה הדר, שיפי אלוני וגל תורן. הסדרה משודרת החל מ-14 בדצמבר 2016 במסגרת שידורי הזכיינית רשת, בעבר בערוץ 2. העונה השנייה עלתה בערוץ 13.
דמויות > דמויות ראשיות

צביקה הדר (בתפקיד עצמו) – מנחה וכוכב טלוויזיה. אביהם של שיר, סער, שלי, איתי, והתאומים אלון ותמר. מנסה לחזור למסכי הטלוויזיה בכל דרך.
ליאת "לטי" (שיפי אלוני) – אשתו השנייה של צביקה. אמא של מעיין, בתה מהנישואים הקודמים, ולשלי, איתי, אלון ותמר מנישואיה עם צביקה. מעודדת אותו בכל פעם שמצב רוחו ירוד, ותומכת בו.
גל תורן (בתפקיד עצמו) – חברו הטוב של צביקה.
דמויות > דמויות משניות

שולי (קרן צור) – גרושתו של צביקה. עובדת בעיריית תל אביב. מעוניינת בפרק ב׳ עם צביקה למרות סירובו המתמיד.
שיר הדר (גאיה גור אריה) – בתם הבכורה של צביקה ושולי. נמצאת בזוגיות עם גפן. התגייסה בעונה השנייה.
סער הדר (גל שלהב אהרונוביץ') – בנם הצעיר של צביקה ושולי.
שלי הדר (עמית מרקוס) – בתם הבכורה של צביקה ולטי.
איתי הדר (דניאל שובה) – בנם הצעיר של צביקה ולטי. לומד בגן חובה. מצחיק לגילו.
מעיין (נאיה פדרמן - עונה 1, אור אשטון - עונה 2) – בתהּ של לטי, אביה החורג הוא צביקה. לומדת בחטיבת הביניים.
ירדנה מורג-שרעבי (רינה פדווה) – עוזרת הבית של צביקה ולטי. נוטה להיות אי-היגיינית.
תמר הדר –  בתם של צביקה ולטי ואחותו התאומה של אלון, נולדה בסיום עונה 2.
אלון הדר – בנם של צביקה ולטי ואחיה התאום של תמר, נולד בסיום עונה 2.
סקירת סדרה

| עונה | מספר פרקים | תקופת שידור מקורית ישראל> פרק ראשון | תקופת שידור מקורית ישראל> פרק אחרון |
| --- | --- | --- | --- |
| 1 | 8 | 14 בדצמבר 2016 | 14 בינואר 2017 |
| 2 | 10 | 13 בדצמבר 2018 | 5 במרץ 2019 |
פרקים > עונה ראשונה

| מספר הפרק | שם הפרק | תאריך שידור מקורי ישראל |
| --- | --- | --- |
| 1 | "הז-בין" | 14 בדצמבר 2016 |
| 2 | החבר | 17 בדצמבר 2016 |
| 3 | אוי, זכריה | 21 בדצמבר 2016 |
| 4 | זה היה בחנוכה | 24 בדצמבר 2016 |
| 5 | תחתום פה | 28 בדצמבר 2016 |
| 6 | הארנבת | 7 בינואר 2017 |
| 7 | ארזנו לבד | 11 בינואר 2017 |
| 8 | שבת שלום לכם | 14 בינואר 2017 |
פרקים > עונה שנייה

| מספר הפרק | שם הפרק | תאריך שידור מקורי ישראל |
| --- | --- | --- |
| 1 | אסי עזר איננו | 13 בדצמבר 2018 |
| 2 | חליל הפאן | 20 בדצמבר 2018 |
| 3 | אורלי שריקי | 27 בדצמבר 2018 |
| 4 | אל תתעסק עם מיכל צפיר | 3 בינואר 2019 |
| 5 | יום השואה | 10 בינואר 2019 |
| 6 | בוביבאס | 29 בינואר 2019 |
| 7 | שיר מתגייסת | 11 בפברואר 2019 |
| 8 | הסוס | 18 בפברואר 2019 |
| 9 | סטיבן הוקינג בישראל | 26 בפברואר 2019 |
| 10 | אלון ותמר | 5 במרץ 2019 |
יוריס ואן אובריים

יוריס ואן אובריים (בהולנדית: Joris van Overeem; נולד ב-1 ביוני 1994) הוא כדורגלן הולנדי-ישראלי, המשחק בעמדת הקשר במכבי תל אביב מליגת העל.
ביוגרפיה

ואן אובריים, המחזיק באזרחות ישראלית, נולד באמסטרדם שבהולנד, לאם ממוצא יהודי.
קריירת מועדונים > בהולנד

יוריס התפתח כשחקן באקדמיית הנוער של א.ז. אלקמאר ההולנדית.
ב-30 באוקטובר 2013 ערך את הופעת הבכורה שלו עם הסגל הבוגר של א.ז. אלקמאר במסגרת הגביע ההולנדי, במשחק מול אכילס '29 ההולנדית, כשנכנס כמחליף בדקה ה-69 ואף כבש את שער הבכורה שלו בבוגרים בדקה ה-88, במשחק ביתי שנגמר בניצחון 7–0 של קבוצתו.
ב-9 באוגוסט 2014 ערך את הופעת הבכורה שלו בקבוצה הבוגרת של דורדרכט בליגת העל ההולנדית, כשגם פתח בהרכב בניצחון החוץ 2–1 על הירנפיין, ואף כבש את שער הבכורה שלו בליגה.
בקיץ 2018 עזב את א.ז. אלקמאר וחתם באוטרכט ההולנדית, ששילמה עבורו 700 אלף יורו. ב-11 באוגוסט 2018 ערך את הופעת הבכורה שלו כשנכנס כמחליף בדקה ה-71, בהפסד החוץ 0–4 מול פ.ס.וו. איינדהובן. ב-19 באוגוסט 2018 כבש שער בכורה עם קבוצתו אוטרכט בניצחון הביתי 0–2 על זוולה, בו גם קיבל כרטיס אדום.
קריירת מועדונים > בישראל

ב-13 ביוני 2022 חתם ואן אובריים במכבי תל אביב מליגת העל, על חוזה ל-3 שנים. תחת הדרכתם של ולאדן איביץ' ואייטור קראנקה יוריס מיעט לקבל אשראי ודקות משחק. במרבית עונת 2022/2023 הוא כלל לא נכלל בסגל הקבוצה. הוא שותף בתשעה משחקי ליגה, כשרק באחד מהם עלה בהרכב הפותח. עם הגעתו של רובי קין לקבוצה, לקראת עונת 2023/2024, השתנה מעמדו והוא קיבל מקום של קבע במשחקי המוקדמות האירופאיים והפך להיות אחד מהשחקנים הבולטים של הקבוצה בליגה במהלך העונה. במשחק השני של הפלייאוף, נגד מכבי חיפה, נפצע בברכו ועבר ניתוח. למרות הערכה ראשונית כי לא ישוב לשחק בעונה הוא חזר למגרשים כשנותרו עוד ארבעה משחקים לסיום העונה. בסיום עונה זו, זכה עם מכבי באליפות המדינה לעונת 2023/2024- האליפות הראשונה שלו בקריירה.
נבחרות הולנד

לזכותו שש הופעות בנבחרת הנערים עד גיל 16 של הולנד, שמונה הופעות בנבחרת הנערים עד גיל 17 של הולנד, שתי הופעות בנבחרת הנוער עד גיל 18 של הולנד, שתי הופעות בנבחרת הנוער עד גיל 19 של הולנד, שלוש הופעות עם נבחרת הנוער עד גיל 20 של הולנד, ואחת-עשרה הופעות במדי הנבחרת הצעירה של הולנד עד גיל 21.
תארים

אליפות: 2023/2024
אלוף האלופים: 2024
גביע הטוטו: 2023/2024, 2024/2025
הערות שוליים

↑  https://football.org.il/players/player/?player_id=248193
↑  https://www.worldfootball.net/player_summary/joris-van-overeem/
1 2  רז אמיר, ‏אמו של יוריס ואן אובריים הייתה בעבר ישראלית, באתר ONE‏, 17 בפברואר 2022
1 2  אבי רויזמן, ‏תואם גולסה: הכירו את הרכש הראשון של מכבי, באתר ONE‏, 13 ביוני 2022
↑  AZ VS. ACHILLES '29 7 - 0, באתר Soccerway
↑  https://int.soccerway.com/matches/2014/08/09/netherlands/eredivisie/sportclub-heerenveen/bvo-fc-dordrecht/1690477/
↑  https://int.soccerway.com/matches/2018/08/11/netherlands/eredivisie/psv-nv/stichting-fc-utrecht/2793930/
↑  https://int.soccerway.com/matches/2018/08/19/netherlands/eredivisie/stichting-fc-utrecht/bvo-fc-zwolle/2793941/
↑  יניב טוכמן‏, הם קוראים לו הקומפיוטר: יוריס ואן אובריים פורח אצל רובי קין במכבי תל אביב, באתר וואלה, 31 באוגוסט 2023
↑  יניב טוכמן‏, בישורת האחרונה: רובי קין יצטרך לפגוע עם המחליף של ואן אובריים, באתר וואלה, 11 באפריל 2024
↑  מוטי פשכצקי, ‏יוריס ואן אובריים עבר את הניתוח בברכו, באתר ערוץ הספורט, 10 באפריל 2024
↑  רז אמיר, ‏ואן אובריים: לא זכיתי באליפות בחיי, גם לא כילד, באתר ONE‏, 17 במאי 2024
להעיר את הדב

| --- | --- |

לוגו הסדרה והשחקנית הראשית נועה קולר
 שיר הנושא:  "אפריקה שלי"
 סוגה:  דרמה
 כותבים:  קרן מרגלית
 בימוי:  קרן מרגלית 
 שחקנים:  נועה קולר יוסי מרשק אולה שור-סלקטר יעקב דניאל
 ארץ מקור:  ישראל
 שפות:  עברית 
 מספר עונות:  1
 מספר פרקים:  10
 הפקה
 חברת הפקה:  יולי אוגוסט תקשורת והפקות 
 שידור
 רשת שידור:  קשת 12 
 רשת שידור בישראל:  קשת 12
 תקופת שידור מקורית:  12 בפברואר 2018 – הווה
 קישורים חיצוניים
 דף התוכנית ב-IMDb
 
להעיר את הדב  היא סדרת דרמה בת 10 פרקים ששודרה בערוץ קשת 12 מ-12 בפברואר 2018. הסדרה נכתבה על ידי קרן מרגלית ומספרת על הדס, מורה בתיכון לנוער בסיכון שמקבלת עמודים מיומן השיחות שלה עם הפסיכולוג, ומנסה לברר כיצד הם הגיעו לידיים זרות. הסדרה הייתה מועמדת לפרס סדרת הדרמה בטקס פרסי האקדמיה לטלוויזיה לשנת 2018.
הסדרה צולמה בחיפה ונראים בה אתרים מרכזים בעיר כגון הגנים הבהאיים, המושבה הגרמנית ורכבל חיפה. לסדרה תוכננה עונה שנייה, אך זו לא צולמה.
תקציר העלילה

סיפורה של הדס (נועה קולר), מורה בתיכון העומדת בפני קידום למשרת המנהלת, שאל ביתה מגיעה פתאום מעטפה הכוללת דפים מסיכומי הפגישות שלה עם הפסיכולוג שלה, יעקב. יש שם סודות אישיים של עצמה שהסתירה מבן זוגה (יוסי מרשק) ומחבריה, ואף דברים אינטימיים שסיפרו לה אחרים והיא חשפה בפני איש המקצוע. אם הדברים האלה יצאו לאור, החיים שלה בסכנת הפיכה.
יעקב נהרג בתאונת דרכים בפרק הראשון והדס מנסה לאתר את מקור המכתבים. במהלך העונה מתגלה כי היא ניהלה רומן קצר עם שי מנהל בית הספר, בזמן שבעלה חלה בסרטן ופרטים נוספים עליה ועל חבריה הקרובים. גם סודה הכבד של חברתה איריס נחשף כאשר מסתבר שהיא נדבקה באיידס ובשל כך בחרה שלא להביא ילדים לעולם.
יוסי מתגלה כ"הדב" ששלח את המכתבים לאחר שפרץ סכסוך שכנים בינו לבין יעקב וטלי על שטח מחסן ציבורי משותף בבניין. הוא ויעקב חתמו על הסכם פשרה לאחר שסחט אותו ואיים לפרסם את מכתבי סיכומי פגישות עם המטופלים. אבנר כץ, היה גם אחד מהמטופלים של יעקב והגן עליו למרות שהוא פועל ללא רישיון עורך דין מעל ל-20 שנה.
גילי, שהוריה נמצאים בשליחות מחוץ לישראל, מתגוררת ברוב העונה עם הדס ומשפחתה. הוריה שולחים אופנוען לעקוב אחרי הדס בכדי לבחון האם יוכלו לאפשר להם לגור עמם בקביעות ומחליטים לבסוף לאפשר לה.
חיי הנישואין של הדס ודרי עוברים טלטלה במהלך העלילה וחשיפת הסודות עד שבסיום העלילה הם מחליטים להיפרד ולגור בבתים נפרדים, בכרם מהר"ל ובחיפה.
לאחר שהדס מסדירה את היחסים, היא מחליטה שלא לחתום על הסכם פשרה עם יוסי אך גם לא מגישה נגדו תלונה במשטרה.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| נועה קולר | הדס | הדמות הראשית, מורה |
| יוסי מרשק | דרי | בן זוגה של הדס, אדריכל |
|  | יעקב אשל | הפסיכולוג של הדס, נהרג במהלך הפרק הראשון |
| אולה שור-סלקטר | איריס | חברתה הטובה של הדס בבית הספר שבו היא מלמדת |
| יעקב זאדה-דניאל | שי גבאי | מנהל בית הספר, הדס ניהלה איתו רומן בעבר |
| שירז אדרי | ליטל | תלמידה בבית הספר שבה מלמדת הדס, גרה עם אחיה לוריא (דור פרין) ואימה (יפעת מזרחי) |
| גאיה באר גורביץ' | דפנה | בתה הבכורה של הדס |
| מיה לנדסמן | גילי | חברתה הטובה של דפנה |
| אביגיל עבר הדני | נוקי | בתה הקטנה של הדס |
| אליאנה תדהר | נטע אשל | בתו של יעקב |
| עלמה זק | טלי אשל | אלמנתו של יעקב |
| יובל סגל | יוסי אבן | שכן של יעקב, "הדוב" |
| דורון תבורי | אבנר כץ | עו"ד שמשתף פעולה עם "הדב" ועוזר להדס לחפש אותו |
| גבי עמרני | רפי | אבא של דרי |
| אביבה נגוסה | גלי |  |
מועדון החנונים

| --- | --- |

 שיר הנושא:  מועדון החנונים: ביצוע: עמית פרקש מילים: דפנה ממן לחן: דורון מדלי עיבוד והפקה מוזיקלית: עידו ריבלין
 סוגה:  סדרת ילדים, קומדיה
 יוצרים:  ירון ארזי
 כותבים:  אסף שליטא, דפנה ממן
 בימוי:  עדי סופר (עונה 1)  יוסי קרן (עונה 2)
 שחקנים:  יואב רוטמן עמית פרקש  נוה צור אורי בלופרב לני כהן  יון תומרקין  שיר מורנו  עומר דרור (עונה 1)  שירה נאור  אורי זמיר  ענת מגן-שבו  דורין קריו  יוסי מרשק (עונה 1)  אסף פריינטא  אליאנה תדהר (עונה 2)  עידו מוסרי (עונה 2)  דניאל ליטמן (עונה 2)
 ארץ מקור:  ישראל
 שפות:  עברית
 מספר עונות:  2
 מספר פרקים:  37
 הפקה
 מפיק:  ירון ליכטנשטיין (מפיק אחראי), יואב חיון (מפיק ראשי ADD, רז טוכבנד (מפיק ראשי), יריב שליט (מפיק פוסט, עונה 2)
 מפיקים בפועל:  דנה הכהן-נאור
 חברת הפקה:  סוכנות ADD
 עורכים:  דורי טפר, בועז רוזנפלד (עונה 1), אורן נבות (עונה 2)
 אתר צילומים:  אולפני הרצליה, אולפני מימד
 צלמים:  אילן ברדה (עונה 1), דוד סידר (עונה 2)
 בעלי תפקידים נוספים:  ליהוק: מורן מרציאנו
 מוזיקה:  דורון מדלי, עידו ריבלין
 אורך פרק:  23 דקות
 שידור
 רשת שידור:  HOT, זום
 תקופת שידור מקורית:  16 בפברואר 2014 – 4 בינואר 2016
 קישורים חיצוניים
 דף התוכנית ב-IMDb
מוֹעֲדוֹן הַחְנוּנִים היא סדרת נוער ישראלית קומית שמשודרת בערוץ זום ב־HOT. העונה הראשונה צולמה בתחילת נובמבר 2013, עלתה לשידור ב־16 בפברואר 2014 והסתיימה ב־17 במרץ 2014. העונה השנייה החלה ב־6 בדצמבר 2015 ולצוות השחקנים הצטרפו אליאנה תדהר, דניאל ליטמן ועידו מוסרי.
בדצמבר 2015 יצא לאור, בהוצאת ידיעות אחרונות, הספר "מועדון החנונים – העולם על פי יותם" מאת מורן זלמה, המבוסס על דמויות הסדרה, אולם כולל עלילות חדשות. בדצמבר 2015 יצאה אפליקציית "מועדון החנונים", הכוללת הצצה לפרקים, מאחורי הקלעים ושיחות עם שחקני הסדרה. בנוסף התקיים מפגש מעריצים עם כוכבי העונה השנייה לקראת סיום העונה השנייה.
ב־3 באוגוסט 2017 יצא סרט המבוסס על הסדרה ושמו "מועדון החנונים: הסרט". בסרט השתתפו כוכבי הסדרה ושחקנים נוספים כמו שירן סנדל, רוני הדר, מיכאל הנגבי, גאיה גור אריה ויובל סגל.
עלילה

העלילה מתמקדת ביותם, חנון מלידה והדמות הראשית בסדרה, המקים יחד עם חבריו מועדון בשם "מועדון החנונים". במועדון החנונים פועלים לפי ספר חוקים אותו כותב יותם בכל סוף פרק. בסדרה בני האדם משתייכים למעמדות שונים: בריונים, חנונים ומקובלים. המקובלים והחנונים חווים יחד אהבות, מזימות, אכזבות, בלגנים ודברים אחרים. בנוסף כל פרק נקרא על שם החוק שבעקבותיו תתבסס חלק מן העלילה (בדרך כלל העלילה הראשית).